ปรับเกณฑ์เงินฝากผู้เยาว์
คลังแก้ไขกฎกระทรวง เปิดทางให้ธนาคารออมสินปรับปรุงระเบียบการฝากเงินของเด็กและเยาวชนใหม่
3 ส.ค. 2560

คลังแก้ไขกฎกระทรวง เปิดทางให้ธนาคารออมสินปรับปรุงระเบียบการฝากเงินของเด็กและเยาวชนใหม่รายงานข่าวจากกระทรวงการคลัง เปิดเผยว่า เมื่อเร็วๆ นี้คณะรัฐมนตรีได้อนุมัติร่างกฎกระทรวง (ฉบับที่ ...) ออกตามความในพระราชบัญญัติธนาคารออมสิน พ.ศ. 2489 ว่าด้วยการรับฝากเงินออมสินตามที่กระทรวงการคลังเสนอ และให้ส่งสำนักงานคณะกรรมการกฤษฎีกาตรวจพิจารณาทั้งนี้ สาระสำคัญของกฎกระทรวงที่ได้มีการแก้ไขทำเพื่อให้เหมาะสมกับสภาพการประกอบธุรกิจปัจจุบัน โดยได้ปรับปรุงการรับฝากเงินของผู้เยาว์ในกรณีที่ผู้ปกครองฝากเงินให้กับบุตรหลาน เมื่อผู้เยาว์มีอายุครบ 20 ปี บริบูรณ์ สามารถที่จะยื่นเรื่องขอโอนเงินในบัญชีเงินฝากมาเป็นของตนเองได้โดยไม่ต้องขออนุมัติจากผู้ปกครอง"ตัวอย่างเช่น กรณีที่เปิดบัญชีโดยระบุชื่อบิดา มารดา หรือผู้ปกครอง เพื่อเด็กชายหรือเด็กหญิง เมื่อเด็กอายุ 20 ปี เดิมต้องให้ผู้ปกครองที่เปิดบัญชีร่วม เดินทางมาธนาคารเพื่อถอนเงินหรือเปลี่ยนบัญชีเป็นชื่อเด็ก ซึ่งก็ไม่ต้องมาเอง เด็กสามารถเปลี่ยนได้เพราะไม่ถือว่าเป็นผู้เยาว์แล้ว" รายงานข่าวระบุนอกจากนี้ ยังได้อนุมัติให้โอนย้ายบัญชีต่างสาขาได้ด้วยเพื่อความคล่องตัว